

**ПРИЛОЖЕНИЕ II**

**Уводни бележки**

**Резерви по отношение на бъдещи мерки**

1. В списъците за всяка от страните към настоящото приложение са изложени, по смисъла на членове 8.15 (Резерви и изключения), 9.7 (Резерви), 14.4 (Резерви) и за Европейския съюз — член 13.10 (Резерви и изключения), резервите, формулирани от същата страна по отношение на специфични сектори, подсектори или дейности, за които тя може да запази съществуващите или да приеме нови или в по-голяма степен ограничителни мерки, които не съответстват на задълженията, наложени съгласно:

а) членове 8.6 (Национално третиране), 9.3 (Национално третиране) или, за Европейския съюз – член 13.3 (Национално третиране);

б) членове 8.7 (Третиране като най-облагодетелствана нация), 9.5 (Третиране като най-облагодетелствана нация) или, за Европейския съюз – член 13.4 (Третиране като най-облагодетелствана нация);

в) членове 8.4 (Достъп до пазара), 9.6 (Достъп до пазара) или, за Европейския съюз – член 13.6 (Достъп до пазара);

г) член 8.5 (Изисквания за постигнати резултати);

д) член 8.8 (Висше ръководство и съвети на директорите) или, за Европейския съюз – член 13.8 (Висше ръководство и съвети на директорите);

е) за Европейския съюз – член 13.7 (Трансгранично предоставяне на финансови услуги); или

е) Член 14.3 (Задължения).

2. Резервите на дадена страна не накърняват правата и задълженията на страните по силата на ГАТС.

3. Всяка резерва съдържа следните елементи:

а) **„Сектор“** се отнася най-общо до сектора, в който е формулирана резервата;

б) **„Подсектор“** се отнася до специфичния сектор, в който е формулирана резервата;

в) **„Отраслова класификация“** се отнася, когато е приложимо, до дейността, попадаща в обхвата на резервата съгласно CPC, ISIC rev 3.1, или друга дейност, изрично посочена в резервата на дадена страна;

г) **„Вид резерва“** служи за уточняване на посоченото в параграф 1 задължение, по отношение на което се формулира резерва;

д) **„Описание“** определя обхвата на сектора, подсектора или дейностите, попадащи в обхвата на резервата; и

е) Под **„Съществуващи мерки“** се посочват, за целите на прозрачността, съществуващите мерки, приложими за сектора, подсектора или дейностите, попадащи в обхвата на резервата.

4. При тълкуването на дадена резерва се вземат предвид всички елементи на резервата. Елементът **„Описание“** се ползва с предимство пред всички останали елементи.

5. Резерви, формулирани на равнище Европейски съюз, се прилагат по отношение на мярка на държава — членка на ЕС, на национално равнище, както и по отношение на мярка, взета на някое равнище на управление в държава — членка на ЕС, освен ако резервите не изключват съответната държава членка от състава на Европейския съюз. Резерви, формулирани от Канада на национално равнище на управление или от държава — членка на Европейския съюз, се прилагат по отношение на мярка, взета на регионално, провинциално, териториално или местно равнище на управление в съответната държава.

6. Когато дадена страна запазва в сила мярка, съгласно която като условие за предоставянето на услуги на нейна територия се изисква доставчикът на услугата да е физическо лице, гражданин или постоянно или временно пребиваващо на нейна територия лице, резервите по отношение на тази мярка, формулирани в областта на трансграничната търговия с услуги, действат като резерви по отношение на инвестициите, в рамките на обхвата на мярката.

7. Резерви по отношение на мярка, съгласно която като условие за предоставянето на финансови услуги на територията на дадена държава се изисква доставчикът на услуги да е физическо лице, гражданин или постоянно или временно пребиваващо на нейна територия лице, и които резерви са формулирани по отношение на член 13.7 (Трансгранично предоставяне на финансови услуги), действат като резерви по отношение на членове 13.3 (Национално третиране), 13.4 (Третиране като най-облагодетелствана нация), 13.6 (Достъп до пазара), и 13.8 (Висше ръководство и съвети на ‎директорите), в рамките на обхвата на мярката.

8. По смисъла на настоящото приложение, включително списъците на всяка от страните към него:

**„ISIC rev 3.1“** означава Международната стандартна отраслова класификация на икономическите дейности, съставена от Статистическата служба на Организацията на обединените нации, Statistical Papers, Series M, N° 4, *ISIC rev* 3.1, 2002.

9. Следните съкращения са използвани в списъка на Европейския съюз към настоящото приложение:

AT Австрия

BE Белгия

BG България

CY Кипър

CZ Чешката република

DE Германия

DK Дания

EU Европейски съюз, включително всички негови държави членки

ES Испания

EE Естония

FI Финландия

FR Франция

EL Гърция

HR Хърватия

HU Унгария

IE Ирландия

IT Италия

LV Латвия

LT Литва

LU Люксембург

MT Малта

NL Нидерландия

PL Полша

PT Португалия

RO Румъния

SK Словакия

SI Словения

SE Швеция

UK Обединеното кралство

**Списък на Канада**

**Резерви, приложими в Канада**

**(приложими във всички провинции и територии)**

**Резерва II-C-1**

|  |  |
| --- | --- |
| **Сектор:** | Свързани с коренното население въпроси |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара  Национално третиране  Третиране като най-облагодетелствана нация  Изисквания за постигнати резултати  Висше ръководство и съвети на директорите |
| **Описание:** | **Инвестиции и трансгранична търговия с услуги** |
|  | Канада си запазва правото да приема или да запазва в сила мерки, с които на инвеститори от Европейския съюз и на техните инвестиции или на доставчици на услуги от Европейския съюз се отказват права или преференции, предоставяни на коренното население. |
| **Съществуващи мерки:** | *Constitution Act, 1982*, който се явява списък Б към *Canada Act 1982* (U.K.), 1982, c. 11 |

|  |  |
| --- | --- |
| **Резерва II-C-2** | |
| **Сектор:** | Селско стопанство |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара |
| **Описание:** | **Инвестиции и трансгранична търговия с услуги** |
|  | Канада си запазва правото да приема или да запазва в сила мерки, свързани с договорености за колективен маркетинг на селскостопански стоки, което включва дейности като производство, ценообразуване, покупко-продажба или всякакви други дейности във връзка с оформлението на продукта или предлагането му на определено място и време за закупуване с цел консумация или употреба. |
| **Съществуващи мерки:** |  |

|  |  |
| --- | --- |
| **Резерва II-C-3** | |
| **Сектор:** | Всички сектори |
| **Подсектор:** |  |
| **Отраслова класификация:** |  |
| **Вид резерва:** | Национално третиране  Висше ръководство и съвети на директорите |
| **Описание:** | **Инвестиции** |
|  | 1. Британска Колумбия, Ню Брънзуик, Нова Скотия, Нунавут, остров Принц Едуард, Квебек, Северозападните територии и Юкон си запазват правото да приемат или да запазват в сила, по отношение на предприятия от Канада, които представляват попадаща в обхвата инвестиция, мярка, с която се изисква 25 процента или по-малко от членовете на Съвета на директорите или на негов комитет да са с определена националност. Изменение на посочена по-горе мярка не бива да води до по-слабо съответствие на мярката, в сравнение със съществувалото непосредствено преди изменението, със задълженията, посочени в осма глава (Инвестиции). |
|  | 2. Канада си запазва правото да приема или да запазва в сила мерки, съгласно които се изисква до 50 процента от членовете на Съвета на директорите на предприятия, които представляват попадаща в обхвата инвестиция, да са обичайно пребиваващи в Канада. Предоставянето на право на пребиваване на граждани на Европейския съюз, назначени в Съвет на директорите на предприятие, което представлява попадаща в обхвата инвестиция, се извършва в съответствие с канадското законодателство относно влизането на чужди граждани. Гражданите на Европейския съюз обаче не се подлагат на тест за икономическа необходимост единствено за целите на назначаването в Съвета на директорите. |
| **Съществуващи мерки:** |  |

|  |  |
| --- | --- |
| **Резерва II-C-4** | |
| **Сектор:** | Всички сектори |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара  Национално третиране |
| **Описание:** | **Инвестиции** |
|  | Канада си запазва правото да приема или да запазва в сила мерки, с които се определят изисквания за пребиваване като условие за притежаването на земя от океанския бряг от страна на инвеститори от Европейския съюз или на техни инвестиции. |
| **Съществуващи мерки:** |  |

|  |  |
| --- | --- |
| **Резерва II-C-5** | |
| **Сектор:** | Рибарство |
| **Подсектор:** | Риболов и услуги, свързани с риболова |
| **Отраслова класификация:** | CPC 04, 882 |
| **Вид резерва:** | Достъп до пазара  Национално третиране  Третиране като най-облагодетелствана нация |
| **Описание:** | **Инвестиции и трансгранична търговия с услуги** |
|  | 1. Канада си запазва правото да приема или да запазва в сила мерки, свързани с договорености за колективен маркетинг и търговия с рибни и морски продукти и лицензиране на риболов или свързани с риболова дейности, включително влизането на чуждестранни риболовни кораби в изключителната икономическа зона, териториалното море, вътрешните води или пристанищата на Канада и използването на всякакви услуги в тях.  2. Канада се стреми да предоставя на плавателните съдове, плаващи под знамето на държава — членка на Европейския съюз, третиране, което е не по-малко благоприятно от третирането, предоставяно в подобни ситуации на плавателните съдове, които плават под знамето на друга чужда държава. |
| **Съществуващи мерки:** | *Fisheries Act*, R.S.C. 1985, c. F-14  *Coastal Fisheries Protection Act*, R.S.C. 1985, c. C-33  *Coastal Fisheries Protection Regulations*, C.R.C. 1978, c. 413  *Commercial Fisheries Licensing Policy*  *Policy on Foreign Investment in the Canadian Fisheries Sector*, 1985  *Freshwater Fish Marketing Act,* R.S.C. 1985, c. F-13 |

|  |  |
| --- | --- |
| **Резерва II-C-6** | |
| **Сектор:** | Финансови услуги |
| **Подсектор:** | Услуги във връзка с пазарите на ценни книжа |
| **Отраслова класификация:** | CPC 8132 |
| **Вид резерва:** | Достъп до пазара  Национално третиране |
| **Описание:** | **Инвестиции** |
|  | Канада си запазва правото да приема или да запазва в сила мерки, свързани с придобиването, продажбата или разпореждането по друг начин от страна на граждани на Европейския съюз с облигации, държавни облигации или други дългови ценни книжа, емитирани от правителството на Канада или от структура на поднационалното равнище на управление в Канада. |
| **Съществуващи мерки:** | *Financial Administration Act*, R.S.C. 1985, c. F-11 |

|  |  |
| --- | --- |
| **Резерва II-C-7** | |
| **Сектор:** | Производство на храни, напитки и лекарствени продукти |
| **Подсектор:** | Магазини за спиртни напитки, вино и бира |
| **Отраслова класификация:** | CPC 241, 242, 243, 62112, 62226, 63107 |
| **Вид резерва:** | Достъп до пазара |
| **Описание:** | **Инвестиции и трансгранична търговия с услуги** |
|  | С *Importation of Intoxicating Liquors Act* на правителството на всяка провинция се предоставя монополно право върху вноса на опияняващи спиртни напитки, които влизат на нейна територия. |
| **Съществуващи мерки:** | *Importation of Intoxicating Liquors Act*, R.S.C. 1985, c. I-3 |

|  |  |
| --- | --- |
| **Резерва II-C-8** | |
| **Сектор:** | Свързани с малцинствата въпроси |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара  Национално третиране  Изисквания за постигнати резултати  Висше ръководство и съвети на директорите |
| **Описание:** | **Инвестиции и трансгранична търговия с услуги** |
|  | Канада си запазва правото да приема или да запазва в сила мерки, с които се предоставят права или привилегии на малцинства в неравностойно социално или икономическо положение. |
| **Съществуващи мерки:** |  |

|  |  |
| --- | --- |
| **Резерва II-C-9** | |
| **Сектор:** | Социални услуги |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара  Национално третиране  Третиране като най-облагодетелствана нация  Висше ръководство и съвети на директорите |
| **Описание:** | **Инвестиции и трансгранична търговия с услуги** |
|  | Канада си запазва правото да приема или да запазва в сила мерки по отношение на предоставянето на услуги по правоприлагане от страна на публични органи и на корективни услуги, както и следните услуги, доколкото те са социални услуги, установени или поддържани с обществена цел: сигурност на доходите или осигуряване, социална сигурност или осигуряване, социално подпомагане, публично образование, държавна образователна система, здравеопазване и грижи за децата. |
| **Съществуващи мерки:** |  |

|  |  |
| --- | --- |
| **Резерва II-C-10** | |
| **Сектор:** | Социални услуги |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара |
| **Описание:** | **Инвестиции и трансгранична търговия с услуги** |
|  | 1. Канада си запазва правото да приема или да запазва в сила мерки, свързани с предлагането на социални услуги, които по начало не са обхванати от формулираната от нея Резерва II-C-9 по отношение на социалните услуги.  2. Тази резерва не се прилага за приемането на нова мярка за налагане на ограничения по отношение на участието на чуждестранен капитал в предоставянето на такива социални услуги. |
| **Съществуващи мерки:** |  |

|  |  |
| --- | --- |
| **Резерва II-C-11** | |
| **Сектор:** | Събиране, пречистване и разпределение на водите |
| **Подсектор:** |  |
| **Отраслова класификация:** |  |
| **Вид резерва:** | Достъп до пазара  Национално третиране |
| **Описание:** | **Инвестиции и трансгранична търговия с услуги** |
|  | Канада си запазва правото да приема или да запазва в сила мерки, по отношение на събирането, пречистването и разпределението на водите. |
| **Съществуващи мерки:** |  |

|  |  |
| --- | --- |
| **Резерва II-C-12** | |
| **Сектор:** | Транспорт |
| **Подсектор:** | Услуги по пренос по тръбопровод |
| **Отраслова класификация:** | CPC 713 |
| **Вид резерва:** | Достъп до пазара |
| **Описание:** | **Инвестиции и трансгранична търговия с услуги** |
|  | Канада си запазва правото да приема или да запазва в сила мерки, по отношение на издаването на сертификати за пренос на горива по тръбопроводи. |
| **Съществуващи мерки:** | *National Energy Board Act,* R.S.C. 1985, c. N-7 |

|  |  |
| --- | --- |
| **Резерва II-C-13** | |
| **Сектор:** | Транспорт |
| **Подсектор:** | Продажба и маркетинг на услуги по въздушен транспорт съгласно определенията в членове 8.1 (Определения) и 9.1 (Определения) |
| **Отраслова класификация:** | Съгласно определенията в членове 8.1 (Определения) и 9.1 (Определения) |
| **Вид резерва:** | Достъп до пазара  Национално третиране  Третиране като най-облагодетелствана нация |
| **Описание:** | **Инвестиции и трансгранична търговия с услуги** |
|  | 1. Канада си запазва правото да приема или да запазва в сила мерки, отнасящи се до продажбата и маркетинга на услуги по въздушен транспорт.  2. В интерес на правната сигурност се уточнява, че настоящата резерва не засяга правата и задълженията на Канада по силата на *Споразумението за въздушен транспорт между Канада и Европейската общност и нейните държави членки*, подписано на 17 декември 2009 г. в Брюксел и на 18 декември 2009 г. в Отава. |
| **Съществуващи мерки:** |  |

|  |  |
| --- | --- |
| **Резерва II-C-14** | |
| **Сектор:** | Транспорт |
| **Подсектор:** | Строителни работи по водни пътища, пристанища, язовири и други водни работи  Транспортни услуги, извършвани от морски или други плавателни съдове,  Помощни и други услуги във водния транспорт  Всякакви други морски дейности с търговски характер, предприемани от или на плавателен съд, посочени под елемент „Описание“ по-долу |
| **Отраслова класификация:** | CPC 5133, 5223, 721, 722, 745, всякакви други морски дейности с търговски характер, предприемани от или на плавателен съд |
| **Вид резерва:** | Достъп до пазара  Национално третиране  Третиране като най-облагодетелствана нация  Изисквания за постигнати резултати  Висше ръководство и съвети на директорите  Задължения |
| **Описание:** | **Инвестиции, трансгранична търговия с услуги и услуги по международен морски транспорт** |
|  | 1. Канада си запазва правото да приема или да запазва в сила мерки, засягащи инвестициите в услуги по морски каботаж или предоставянето на тези услуги, включително:  а) превоза на стоки или пътници с плавателен съд между точки, намиращи се на територията на Канада или над континенталния шелф на Канада, пряко или през междинна точка извън територията на Канада; но, по отношение на водите над континенталния шелф на Канада, превоза на стоки или пътници само във връзка с проучването, добива или транспортирането на минерални или неживи природни ресурси от континенталния шелф на Канада; и |
|  |  |
| б) извършването, с помощта на плавателен съд, на всякакви други морски дейности с търговски характер на територията на Канада и по отношение на водите над континенталния шелф, както и на други морски дейности с търговски характер, които са свързани с проучването, добива или транспортирането на минерални или неживи природни ресурси от континенталния шелф на Канада.  2. Тази резерва се отнася, наред с другото, до ограниченията и условията за доставчиците на услуги, които имат право да участват в тези дейности, до критериите за издаване на разрешение за временен каботаж на чуждестранни плавателни съдове, както и до ограниченията по отношение на броя на разрешенията за каботаж, издадени на чуждестранни плавателни съдове.  3. В интерес на правната сигурност се уточнява, че тази резерва се прилага, наред с другото, по отношение на морските дейности с търговски характер, предприемани от или на плавателен съд, включително услугите по фидерни превози и преместването на празни контейнери.  4. Тази резерва не се отнася до мярка, свързана с инвестиции в посочените по-долу услуги по морски каботаж или предоставянето на тези услуги, предприемани на плавателен съд, експлоатиран от предприятие от Европейския съюз, или от плавателен съд, експлоатиран от предприятие на трета държава[[1]](#footnote-2) и притежаван или контролиран от гражданин на Европейския съюз, ако този плавателен съд е регистриран в съответствие със законодателството на държава — членка на Европейския съюз, и плава под знамето на държава — членка на Европейския съюз:  а) безвъзмездно преместване на собствени или взети под наем празни контейнери; |
|  | б) i) непрекъснато предварително или последващо транспортиране на международни товари между пристанищата Халифакс и Монреал и обратно, при използване на плавателни съдове, регистрирани в първия (национален) регистър, посочен в точка 1 от приложението към Съобщение на Комисията C(2004) 43 – Общностни насоки за държавните помощи за морския транспорт; и  ii) предварително или последващо транспортиране на международни товари в контейнери между пристанищата Халифакс и Монреал и обратно, като единичен курс по протежение на международна отсечка, при използване на плавателни съдове, регистрирани в първия (национален) или втория (национален) регистър, посочени в точки 1, 2 и 4 от приложението към Съобщение на Комисията C (2004) 43 — Общностни насоки за държавните помощи за морския транспорт; или  в) драгиране. |
| **Съществуващи мерки:** | *Coasting Trade Act,* S.C. 1992, c. 31  *Canada Shipping Act, 2001*, S.C. 2001, c. 26  *Customs Act*, R.S.C. 1985 (второ допълнение), c. 1  *Customs and Excise Offshore Application Act,* R.S.C. 1985, c. C-53 |

|  |  |
| --- | --- |
| **Резерва II-C-15** | |
| **Сектор:** | Транспорт |
| **Подсектор:** | Транспортни услуги, извършвани от морски или други плавателни съдове  Помощни услуги във водния транспорт  Всякакви други морски дейности с търговски характер, предприемани на плавателен съд, намиращ се във води, които са от интерес и за двете страни |
| **Отраслова класификация:** | CPC 721, 722, 745, всякакви други морски дейности с търговски характер, предприемани на плавателен съд |
| **Вид резерва:** | Третиране като най-облагодетелствана нация  Задължения |
| **Описание:** | **Трансгранична търговия с услуги и услуги по международен морски транспорт** |
|  | Канада си запазва правото да приема или да запазва в сила мерки, свързани с изпълнението на споразумения, договорености и други форми на официално и неофициално сътрудничество с други държави във връзка с морски дейности във води, които са от интерес и за двете страни, в области като контрола на замърсяванията (включително изискванията за двукорпусни конструкции на петролните танкери), безопасността на корабоплаването, стандартите за инспекция на шлеповете, качеството на водите, пилотажа, спасителните операции, борбата срещу злоупотребата с наркотици и морските комуникации. |
| **Съществуващи мерки:** |  |

|  |  |
| --- | --- |
| **Резерва II-C-16** | |
| **Сектор:** | Транспорт |
| **Подсектор:** |  |
| **Отраслова класификация:** | CPC 07 |
| **Вид резерва:** | Достъп до пазара |
| **Описание:** | **Инвестиции** |
|  | Канада си запазва правото да приема или да запазва в сила мерки, свързани с броя или вида на притежаваните или контролирани от Канада правни субекти, които управляват или експлоатират транспортна инфраструктура. |
| **Съществуващи мерки:** |  |

|  |  |
| --- | --- |
| **Резерва II-C-17** | |
| **Сектор:** | Транспорт |
| **Подсектор:** | Всички транспортни подсектори, с изключение на следните:  Услуги по подреждане и складиране на контейнери  Услуги на морски агенции  Морски спедиторски услуги  Услуги по ремонт и поддръжка на въздухоплавателни средства  Компютърни системи за резервация  Превоз на пътници и товари с железопътен транспорт  Ремонт и поддръжка на оборудване за железопътен транспорт  Услуги по ремонт на моторни превозни средства, ремаркета и полуремаркета срещу възнаграждение или по договор  Услуги по поддръжка и ремонт на моторни превозни средства  Услуги по поддръжка и ремонт на мотоциклети и снегомобили |
|  | Услуги по обработка на товари за целите на сухопътния транспорт  Услуги по съхранение и складиране за целите на сухопътния транспорт  Услуги на агенции за превоз на товари за целите на сухопътния транспорт  Други помощни и спомагателни транспортни услуги за сухопътен транспорт |
| **Отраслова класификация:** | CPC 07, CPC 51, CPC 61, CPC 886 и всяка друга търговска дейност, предприеманa на, или по отношение на плавателен съд, въздухоплавателно средство, превозно средство или оборудване за железопътен транспорт, различна от:  CPC 6112  CPC 6122  CPC 7111  CPC 7112  CPC 741 (само услуги на сухопътния транспорт)  CPC 742 (само услуги на сухопътния транспорт)  CPC 7480 (само услуги на сухопътния транспорт)  CPC 7490 (само услуги на сухопътния транспорт)  CPC 8867  CPC 8868 (само оборудване за железопътен транспорт)  Услуги, свързани с компютърни системи за резервация съгласно определенията в членове 8.1 (Определения) и 9.1 (Определения)  Услуги по ремонт и поддръжка на въздухоплавателни средства съгласно определенията в членове 8.1 (Определения) и 9.1 (Определения)  Услуги по подреждане и складиране на контейнери, услуги на морски агенции, морски спедиторски услуги съгласно определението в член 14.1 (Определения) |
| **Вид резерва:** | Достъп до пазара  Задължения |
| **Описание:** | **Инвестиции, трансгранична търговия с услуги и услуги по международен морски транспорт** |
|  | Канада си запазва правото да приема или да запазва в сила мерки, свързани с определянето, установяването, разширяването или експлоатацията на монополи или изключителни доставчици на услуги в транспортния сектор. |
| **Съществуващи мерки:** |  |

|  |  |
| --- | --- |
| **Резерва II-C-18** | |
| **Сектор:** | Транспорт |
| **Подсектор:** | Помощни и спомагателни транспортни услуги  Услуги по наземно обслужване съгласно определенията в членове 8.1 (Определения) и 9.1 (Определения) |
| **Отраслова класификация:** | CPC 74, услуги по наземно обслужване съгласно определенията в членове 8.1 (Определения) и 9.1 (Определения) |
| **Вид резерва:** | Достъп до пазара |
| **Описание:** | **Инвестиции** |
|  | 1. Канада си запазва правото да приема или да запазва в сила мерки, с които се ограничава броят на доставчиците на някои помощни и спомагателни транспортни услуги във връзка със: обслужването на пътници, товари (включително пощенски пратки) и транспортни превозни средства за подпомагане на транспортните превозвачи, на летищата, когато физическите или оперативните ограничения произтичат основно от съображения за безопасност или сигурност. |
|  | 2. В интерес на правната сигурност се уточнява, че в случаите на услуги по наземно обслужване настоящата резерва не засяга правата и задълженията на Канада по силата на *Споразумението за въздушен транспорт между Канада и Европейската общност и нейните държави членки*, подписано на 17 декември 2009 г. в Брюксел и на 18 декември 2009 г. в Отава. |
| **Съществуващи мерки:** |  |

|  |  |
| --- | --- |
| **Резерва II-C-19** | |
| **Сектор:** | Бизнес услуги |
| **Подсектор:** | Услуги по извършване на технически изпитвания и анализи |
| **Отраслова класификация:** | CPC 8676 |
| **Вид резерва:** | Достъп до пазара |
| **Описание:** | **Инвестиции и трансгранична търговия с услуги** |
|  | 1. Канада си запазва правото да приема или да запазва в сила мерки във връзка със задължителното инспектиране и сертифициране на плавателни съдове от името на Канада.  2. В интерес на правната сигурност се уточнява, че само лице, класификационна или друга организация, упълномощено(а) от Канада, може да извършва задължителни инспекции и да издава канадски морски документи на канадски регистрирани плавателни съдове и тяхното оборудване от името на Канада. |
| **Съществуващи мерки:** |  |

|  |  |
| --- | --- |
| **Резерва II-C-20** | |
| **Сектор:** | Всички сектори |
| **Подсектор:** |  |
| **Отраслова класификация:** |  |
| **Вид резерва:** | Третиране като най-облагодетелствана нация |
| **Описание:** | **Инвестиции** |
|  | 1. Канада си запазва правото да приема или да запазва в сила мерки, с които се предоставя диференцирано третиране по силата на двустранно или многостранно международно споразумение, влязло в сила или подписано преди 1 януари 1994 г.  2. Канада си запазва правото да приема или да запазва в сила мерки, с които се предоставя диференцирано третиране на основание на съществуващи или бъдещи двустранни или многостранни споразумения, които се отнасят до:  а) въздухоплаването;  б) рибарството; или  в) морското дело, включително спасителни операции. |
| **Съществуващи мерки:** |  |

1. Канада си запазва правото да не предоставя това по-благоприятно третиране на предприятия от Съединените американски щати. [↑](#footnote-ref-2)